google/wiki40b huggingface dataset:
Πέτερ φον Ες

Βίος

Γεννήθηκε το 1792 στο Ντύσσελντορφ και ήταν γιoς του Κάρολου Χριστόφορου Ες (1755-1808) αργότερα καθηγητή της χαλκογραφίας στην Ακαδημία των Καλών Τεχνών στο Ντύσσελντορφ, γνωστός για τις εγχαράξεις έργων μεγάλων ζωγράφων, όπως Ρέμπραντ και Ραφαήλ. Οι πρώτες εμπειρίες του ήταν η τέχνη της χαρακτικής που ασκούσε ο πατέρας του.
To 1806 στην ηλικία των δεκαέξι ετών εισήχθηκε στη Ακαδημία του Μονάχου. Έγινε γνωστός αργότερα με τους πίνακές του «Η μάχη του Αρσί επί του Ώβ» 1817 και του «Καταυλισμού αυστριακού στρατού» 1823. Το 1827 ο βασιλιάς της Βαυαρίας Λουδοβίκος του ανέθεσε την απεικόνιση των ηρώων και των σκηνών της ελληνικής Επανάστασης στη Στοά (Arcaden) του Μονάχου. Για τον σκοπό αυτό συνόδευσε τον Όθωνα στη Ελλάδα, όπου παρέμεινε εννιά μήνες για να γνωρίσει τους τόπους όπου διαδραματίσθηκαν τα ηρωικά γεγονότα του 1821, αλλά και πρωταγωνιστές που συμμετείχαν σ΄αυτά. Ξαναήρθε στην Ελλάδα και δεύτερη φορά για την επιζωγράφιση της κεντρικής αίθουσας του νεόδμητου τότε ανακτόρου. Δυστυχώς όμως τα καλλιτεχνήματα αυτά καταστράφηκαν μερικώς κατά την πυρκαγιά των ανακτόρων τον Δεκέμβριο 1909 και αργότερα κατά την μεταρρύθμιση των παλαιών ανακτόρων αφαιρέθηκαν τα εναπομείναντα. Ο πίνακας που απεικονίζει την είσοδο του Όθωνος στο Ναύπλιο που ήταν παρών και ο ίδιος βρίσκεται στη Νέα Πινακοθήκη του Μονάχου. Το 1839 μετακλήθηκε στη Ρωσία και, κατά παραγγελίαν του τσάρου Αλεξάνδρου Β΄, ζωγράφισε οκτώ μεγάλους πίνακες που αναπαριστούν τα συμβάντα του 1812.
Πολυθρόνα για Δύο

Πλοκή

Οι αδερφοί Ντιουκ, ηλικιωμένοι χρηματιστές, διαφωνούν για το αν η διάνοια σχετίζεται με την κληρονομικότητα. Έτσι αποφασίζουν να στοιχηματίσουν και φροντίζουν ο καλύτερος υπάλληλος τους να πάρει την θέση ενός ζητιάνου μικροαπατεώνα και αντίστροφα εκείνος να πάρει την θέση του.

Box office

Η ταινία Πολυθρόνα για Δύο έκανε άνοιγμα τριημέρου στη 3η θέση με 7,3 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 90,4 εκατομμύρια δολάρια.
Αντίνοος Αλμπάνης

Βιογραφία

Μεγάλωσε στην Χαλκίδα. Είναι απόφοιτος Ανώτερης Σχολής Δραματικής Τέχνης Θεάτρου Τέχνης - Κάρολος Κουν (2001-2004).
Έκανε το τηλεοπτικό ντεμπούτο του ως ηθοποιός μέσα από την σειρά Μου λείπεις στον Alpha TV. Έχει χαρίσει την φωνή του σε πολλές διαφημίσεις στην τηλεόραση και σε πολλές μεταγλωττίσεις στον κινηματογράφο.
Κάρολος Βοναπάρτης, πρίγκιπας

Βιογραφία

Είναι ο πρωτότοκος γιος του Λουδοβίκου τιτουλάριου 4ου πρίγκιπα του Μονφόρ, τιτουλάριου βασιλιά της Βεστφαλίας & τιτουλάριου αυτοκράτορα των Γάλλων.
Ο Κάρολος-Μαρία-Ιερώνυμος-Βίκτωρ-Ναπολέων έκανε δύο γάμους.
Μιλτιάδης Αχ. Αγαθόνικος

Βιογραφικά στοιχεία

Γεννήθηκε στη Χαλκίδα το 1876, ήταν γιος του Αχιλλέα Αγαθόνικου και εγγονός του Μακεδόνα λόγιου Μιλτιάδη Αγοθόνικου. Το 1922 έγινε αρεοπαγίτης. Ήταν από το 1929 ως τον θάνατό του ο πρώτος αντιπρόεδρος του Συμβουλίου της Επικρατείας. Δημοσίευσε φιλολογικά δοκίμια χρησιμοποιώντας ψευδώνυμα, όπως Αθηναίος, Ιππόλυτος και Βλέκας.
Σεργκέι Γεσένιν

Βίος

Γεννήθηκε στο χωριό Κονσταντίνοβο της επαρχίας του Ρυαζάν της Ρωσικής Αυτοκρατορίας από ένα ζευγάρι φτωχών αγροτών. Άρχισε να γράφει ποίηση στα εννέα του χρόνια. Το 1912 μετακόμισε στη Μόσχα, όπου εργάστηκε ως στοιχειοθέτης σε ένα τυπογραφείο. Τον επόμενο χρόνο εγγράφηκε στο Κρατικό Πανεπιστήμιο της Μόσχας ως εξωτερικός φοιτητής και φοίτησε εκεί ενάμισι χρόνο, χωρίς να ολοκληρώσει τις σπουδές του.
Η πρώιμη ποίησή του είναι επηρεασμένη από το φολκλορικό στοιχείο της ζωής των χωρικών κυρίως. Το 1915, μετακόμισε στην Αγία Πετρούπολη, όπου γνωρίστηκε με το σπουδαιότερο ρώσο ποιητή της εποχής, το συμβολιστή Αλεξάντρ Μπλοκ καθώς και έτερους σημαντικούς ποιητές, όπως το Σεργκέι Γκοροντιέτσκι, το Νικολάι Κλούγιεφ και τον Αντρέι Μπέλυ. Στην Αγία Πετρούπολη έγινε γνωστός στους καλλιτεχνικούς κύκλους ιδιαίτερα και λόγω της βοήθειας του Μπλοκ. Ο ίδιος Γεσένιν έλεγε ότι ο Μπέλυ τού έμαθε τη σημασία της φόρμας ενώ ο Μπλοκ και ο Κλούγιεφ τού δίδαξαν τον πραγματικό λυρισμό.

Προέλευση του επωνύμου "Γεσένιν"

Επώνυμο "Γεσένιν" προέρχεται από τη ρίζα "Γέσεν". Στα λεξικά Ριαζάν και Ταμπόφ διαλέκτους που ανήκει στην ανατολική ομάδα των διαλέκτων της Νότιας Ρωσίας, η λέξη "Γέσενι" σημαίνει "φθινόπωρο".  Έτσι, λογοτεχνικά αναλογική του επωνύμου "Γεσένιν" θα μπορούσε να είναι η λέξη "Οσένιν" (στα ρωσικά "Όσιεν" σημαίνει "φθινόπωρο"). Ωστόσο, αυτό το επώνυμο δεν έχει βρεθεί.

Σύνδεσμος

Πισκουνόβα Σ.Β., Μαχρατσίοβα Τ.Β., Γούμπαρεβα Β.Β., Λεξικό Ταμπόβ Διάλεκτοι (πνευματικό και υλικό πολιτισμό). Το Ταμπόβ: Εκδοτικός Τ.Γ.Ου. του ονομάτου Γ.Ρ. Δερσάβιν, 2001. 278 σελίδα.
2314 Φιλντ

Φυσικά χαρακτηριστικά

Τα φυσικά χαρακτηριστικά του Φιλντ είναι άγνωστα.
Πρωτάθλημα πετοσφαίρισης Α1 εθνικής κατηγορίας γυναικών 2010-2011

Το πρωτάθλημα Ελλάδας βόλεϊ γυναικών 2010−2011, ήταν το 23ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις. Στην πρώτη φάση έγινε μόνο ένας γύρος μεταξύ των 12 ομάδων (σύνολο 11 αγώνων). Στη δεύτερη φάση οι ομάδες χωρίστηκαν σε δύο γκρουπ των έξι, για τις θέσεις 1-6 και 7-12 ανάλογα με την κατάταξη τους στην πρώτη φάση κι έγιναν δύο γύροι (σύνολο 10 αγώνων). Το πρωτάθλημα κατέκτησε ο Παναθηναϊκός για έβδομη συνεχόμενη χρονιά.

Θέσεις 1−6

Στο γκρουπ για τις θέσεις 1-6 οι ομάδες αγωνίστηκαν για τον τίτλο, ο οποίος κρίθηκε την τελευταία αγωνιστική σε έναν ατύπο τελικό ανάμεσα σε Ολυμπιακό και Παναθηναϊκό στο κλειστό του Ρέντη στις 11 Απριλίου του 2011. Ο Παναθηναϊκός πριν τον αγώνα είχε προβάδισμα 3 βαθμών, όμως ο Ολυμπιακός αν κέρδιζε με καθαρό σκορ (3-0 ή 3-1) θα ισοβαθμούσε με τον Παναθηναϊκό και θα κατακτούσε τον τίτλο, καθώς είχε επικρατήσει με 1-3 στην έδρα του αντιπάλου του. Από την άλλη ο Παναθηναϊκός χρειαζόταν νίκη με οποιοδήποτε σκορ, αλλά ακόμα και με ήττα με 3-2 κατακτούσε τον τίτλο. Τελικά οι πράσινες έκαναν περιπάτο, επικρατώντας πανεύκολα με 0−3 (15-25, 20-25, 16-25) και κατέκτησαν τον 7ο συνεχόμενο τίτλο τους.

Θέσεις 7−12

Στο γκρουπ για τις θέσεις 7-12 οι ομάδες αγωνίστηκαν για την παραμονή τους στην κατηγορία. Η μόνη ομάδα που υποβιβάστηκε και σχετικά εύκολα ήταν η ΕΑ Λάρισας που αγωνιζόταν με έφηβες. Από την Α2 προβιβάστηκαν 3 ομάδες καθώς η ομοσπονδία σχεδιάζε το πρωτάθλημα της περιόδου 2011-2012 να διεξαχθή με 14 ομάδες. Όμως η Κερατέα και το Πειραματικό αποχώρησαν λόγω οικονομικών προβλημάτων και το πρωτάθλημα διεξήχθη και πάλι με 12 ομάδες.
Εθνική Κροατίας U20 (ποδόσφαιρο ανδρών)

Η Εθνικής Κροατίας U20 (ποδόσφαιρο ανδρών) είναι η εθνική ποδοσφαιρική ομάδα της Κροατίας για ηλικίες κάτω των 20. Ελέγχεται από την Κροατική Ποδοσφαιρική Ομοσπονδία.

Ιστορία

Η Εθνική Κροατίας U20 είναι η Εθνική Κροατίας U19 της προηγούμενης χρονιάς και δρα κυρίως ως ομάδα τροφοδότης για την Εθνική Κροατίας U21 (ποδόσφαιρο ανδρών). Η ομάδα προκρίνεται σε επίσημα παιχνίδια (συμμετέχει μόνο στο Παγκόσμιο Κύπελλο ποδοσφαίρου κάτω των 20 ετών) ανάλογα με τα αποτελέσματα της Εθνική Κροατίας U19 (ποδόσφαιρο ανδρών).
Η ομάδα δημιουργήθηκε το 1994. Στον πρώτο αγώνας της αντιμετώπισε την ομάδα της επαρχίας Στυρία. Πρώτος αγώνας με αντίπαλο μέλος της FIFA ήταν δόθηκε στις 8 Φεβρουαρίου 1995 με αντίπαλο την Ιταλία.
Η ομάδα προκρίθηκε στο Παγκόσμιο Κύπελλο ποδοσφαίρου κάτω των 20 ετών το 1999. Ήταν η δεύτερη συμμετοχή κροατικής ομάδας σε διοργανώσεις της ΦΙΦΑ, μετά την εμφάνιση της Εθνικής Κροατίας στο Παγκόσμιο Κύπελλο Ποδοσφαίρου 1998. Προκρίθηκαν από τη φάση των ομίλων αλλά αποκλείστηκαν στη φάση των 16 από την Εθνική Βραζιλίας U20 (ποδόσφαιρο ανδρών).
Στις 24 Ιουλίου 2010, μετά που κέρδισε την Εθνική Πορτογαλίας U19 (ποδόσφαιρο ανδρών) με 5-0 για όμιλο του Ευρωπαϊκού πρωταθλήματος ποδοσφαίρου U19, προκρίθηκε στα ημιτελικά της διοργάνωσης και εξασφάλισε θέση για το Παγκόσμιο Κύπελλο ποδοσφαίρου κάτω των 20 ετών 2011 στην Κολομβία.
Ακόμη μια καλή επίδοση της ομάδας U19 ήταν στο Ευρωπαϊκό πρωτάθλημα 2012 όπου εξασφάλισε την πρόκριση για το Παγκόσμιο Κύπελλο ποδοσφαίρου κάτω των 20 ετών 2013.
Χαλκωματά Πάτρας

Χαλκωματά ονομάζεται συνοικία της Πάτρας, η οποία πήρε το όνομά της από την οικογένεια Χαλκωματά που εγκαταστάθηκε στην περιοχή το 1688, προερχόμενη από την Αθήνα. 
Στη συγκεκριμένη περιοχή είχε εξοχικό ο Αντώνιος Καλαμογδάρτης, ο οποίος είχε και το παρωνύμιο «ο ερημίτης του Χαλκωματά». Το 1923 ενώθηκε με την συνοικία του Γυρί και δημιουργήθηκε μια νέα συνοικία με το όνομα Σκαγιοπούλειο. 
Η συνοικία οριοθετείται από τον σταθμό του ΟΣΕ στον Άγιο Ανδρέα έως την οδό Βορείου Ηπείρου. Σήμερα ονομάζεται και Νέα Κύπρος.
Πυροκλαστική ροή

Με τον απλουστευμένο γεωλογικό όρο πυροκλαστική ροή, ή πυροκλαστικό ρεύμα και επιστημονικά πυροκλαστικό ρεύμα πυκνότητας, (ΠΡΠ) ή διεθνώς PDC (εκ του όρου Pyroclastic Density Curent) χαρακτηρίζεται ένα ταχύτατο ρεύμα θερμού αερίου και πυροκλαστικών υλικών (κυρίως από νεαρά, κύρια και τυχαία ηφαιστειακά αναβλήματα, όπως της ηφαιστειακής τέφρας), που κινείται στην επιφάνεια του ηφαιστειακού πεδίου, με δύναμη τυφώνα φθάνοντας τα 700 χλμ/ώρα ή 450 μίλια/ώρα και με θερμοκρασία από 550 °C μέχρι και 1000 °C (ή 1.830 °F). Η πυροκλαστική ροή, άκρως καταστροφική και θανατηφόρα, συμβαίνει κατά την ηφαιστειακή έκρηξη των επισωρευσιγενών ηφαιστείων.

Γενικά

Ουσιαστικά οι πυροκλαστικές ροές είναι διάπυρες βαρυτικές ροές νέφους άλλοτε μεγαλύτερης και άλλοτε μικρότερης πυκνότητας του φυσικού αερίου που δημιουργούν λόγω θερμότητας ένα χαοτικό στροβιλισμό, διατηρώντας στο σκοτάδι κόκκινη απόχρωση. Ο όγκος τους κυμαίνεται από μερικές εκατοντάδες κυβικά μέτρα μέχρι και δέκα κυβικά χιλιόμετρα ίσως και περισσότερο, η δε μέγιστη απόσταση που μπορεί να φθάσει από το ηφαιστειακό κέντρο (όπως έχει παρατηρηθεί μέχρι σήμερα), λόγω της μεγάλης κινητικής ενέργειας, είναι το μεν πολύ πυκνό με βαριά αναβλήματα περί τα δέκα χιλιόμετρα, ενώ το πολύ ελαφρύ με ηφαιστειακή σπονδό εκατοντάδες χιλιόμετρα.
Βασικά αίτια δημιουργίας τους είναι τόσο η κατάρρευση της υπέρ του κρατήρα ανυψούμενης στήλης της έκρηξης, όσο ακόμα και η κατάρρευση ηφαιστειακής ασπίδας ή θόλου. Παρόμοιες ροές πολύ μικρότερης όμως ισχύος και θερμοκρασίας είναι οι παρατηρούμενες σε υποθαλάσσιες ηφαιστειακές εκρήξεις καθώς και των θερμών σημείων, χαρακτηριζόμενες ως ροές "εν ψυχρώ".
Ο τρόπος και η ταχύτητα της διασποράς των μεταφερομένων υλικών δια του ρεύματος αυτού εξαρτώνται κατά μέγιστο βαθμό από το επιφανειακό ανάγλυφο καθώς και από το μέγεθος και την πυκνότητα του ίδιου του ρεύματος.
Μπάρατ Τζάγκντεο

Πρώτα χρόνια και εκπαίδευση

Γεννήθηκε στο Γιούνιτι Βίλατζ, στις ανατολικές ακτές της Ντεμεράρα, στις 23 Ιανουαρίου του 1964. Ολοκλήρωσε τη δευτεροβάθμια εκπαίδευση στο χωριό Μαχάικα. Σπούδασε Οικονομικές Επιστήμες στη Μόσχα, από το 1980 ως το 1984. Στη συνέχεια ανέλαβε σημαντικές οικονομικές θέσεις, όπως αντιπρόσωπος της Γουιάνας στο Διεθνές Νομισματικό Ταμείο.

Πολιτική καριέρα

To 1977 έγινε μέλος της νεολαίας του κόμματος PPP και το 1980 πλήρες μέλος. Το 1995 έγινε υπουργός Οικονομικών. Ήταν βουλευτής στην κυβέρνηση της Τζάνετ Τζάγκαν και έγινε Πρόεδρος μετά την παραίτησή της για λόγους υγείας.

Προεδρία

Ορκίστηκε στις 11 Αυγούστου του 1999. Πέτυχε να εξασφαλίσει δάνειο από το ΔΝΤ ύψους 64 εκατ. $ για την ανασυγκρότηση της χώρας του. Το Μάρτιο του 2001, ο Τζάγκντεο κέρδισε τις εκλογές και παρέμεινε Πρόεδρος. Ο ίδιος ως μέλος της ινδικής καταγωγής πλειοψηφίας, προκάλεσε οργή ανάμεσα στη μειονότητα των αφρικανικής καταγωγής κατοίκων, οι οποίοι κατήγγειλαν σωρεία παρατυπιών στις εκλογές. Στις 28 Αυγούστου του 2006 κέρδισε και τρίτη προεδρική θητεία, έπειτα από τη νίκη του στις προεδρικές εκλογές , με 54,6% των ψήφων. Παράλληλα, το κόμμα του, Προοδευτικό Κόμμα του Λαού, κέρδισε ποσοστό 54,6% στις ταυτόχρονες βουλευτικές εκλογές και 36 επί συνόλου 65 εδρών στην Εθνοσυνέλευση. Εκείνες οι εκλογές του 2006 ήταν ειρηνικές. Ορκίστηκε Πρόεδρος για μια ακόμη φορά στις 2 Σεπτεμβρίου του 2006. Η πολιτική του ήταν υπέρ της προστασίας των δασών.
Τον Δεκέμβριο του 2011 παρέδωσε τη θέση του προέδρου στον νικητή των εκλογών της 28ης Νοεμβρίου 2011, Ντόναλντ Ράμοταρ.
Διεθνής Ένωση Ηχητικών και Οπτικοακουστικών Αρχείων

Η Διεθνής Ένωση Ηχητικών και Οπτικοακουστικών Αρχείων (αγγλ.International Association of Sound and Audiovisual Archives - IASA) ιδρύθηκε το 1969 στο Άμστερνταμ και αποτελεί έναν οργανισμό που προωθεί την αρχειακή διατήρηση ηχητικού και οπτικοακουστικού υλικού και τη διεθνή συνεργασία όσων διατηρούν τις συγκεκριμένες συλλογές.

Διοίκηση

Το ανώτερο εκτελεστικό όργανο της ένωσης είναι η Εκτελεστική Επιτροπή (IASA Executive Board), η οποία απαρτίζεται από τον Πρόεδρο (President), τον Προηγούμενο Πρόεδρο (Past President), τον Αντιπρόεδρο (Συνεδρίων) (Vice President (Conferences)), τον Αντιπρόεδρο (για τα μέλη) (Vice President (Membership)), τον Αντιπρόεδρο (για την εκπαίδευση) (Vice President (Training)), το Γενικό Γραμματέα (Secretary-General), τον Ταμία (Treasurer), τον Επιμελητή (Editor) και τον Υπεύθυνο Ιστού (Web Manager). Για την εκτέλεση συγκεκριμένων καθηκόντων ο Πρόεδρος και ο Γενικός Γραμματέας έχουν τη δυνατότητα να διορίσουν επιπλέον μέλη, τα οποία στερούνται του εκλογικού δικαιώματος . Η επίτευξη των στόχων της ένωσης ενισχύεται από τη συνεισφορά επιμέρους Επιτροπών (Committees), Ομάδων Εργασίας (Task Forces) και Τμημάτων (Sections). Κάθε χρόνο ο Γενικός Γραμματέας υπό την καθοδήγηση του Προέδρου συγκαλεί Γενική Συνέλευση (General Assembly), κατά την οποία εξετάζεται το έργο της Εκτελεστικής Επιτροπής και η συνολική πορεία του οργανισμού.

Δράση

Η IASA δίνει τη δυνατότητα σε εθνικές και περιφερειακές ενώσεις ή ομάδες των μελών της, ανεξάρτητα από τη χώρα στην οποία έχουν τη βάση τους, να αναγνωριστούν ως Εθνικά ή Περιφερειακά Παραρτήματα (Regional Branches) της ένωσης. Επιπλέον, οργανισμοί και ενώσεις με συναφείς σκοπούς μπορούν να αναγνωριστούν ως Συνεργαζόμενοι Οργανισμοί. Το Διοικητικό Συμβούλιο ορίζει ένα μέλος για την εκπροσώπηση της ένωσης στις σχέσεις της με τους συνεργαζόμενους οργανισμούς. Κάθε χρόνο, η IASA διεξάγει ένα συνέδριο (IASA Annual Conference) για την προβολή και επεξεργασία σημαντικών και αναδυόμενων ζητημάτων του χώρου και παρέχει στα μέλη της ένα ευρύ φάσμα προϊόντων και υπηρεσιών, τα οποία συμβάλλουν στην ενίσχυση του έργου τους και την ανάπτυξη των μεταξύ τους συνεργατικών σχέσεων. Η δημοσίευση ενημερωτικού υλικού είναι μια ακόμη, από τις δραστηριότητες με τις οποίες ασχολείται η IASA, με βασική δημοσίευση της το περιοδικό «IASA journal» , το οποίο διατίθεται σε ηλεκτρονική και έντυπη μορφή.
Γιαλιάς

Λαϊκή παράδοση

Υπάρχουν πολλές λαϊκές παραδόσεις που σχετίζονται με τον Γιαλιά. Στο χωριό Νήσου της επαρχίας Λευκωσίας πιστεύεται ότι κάποτε χωριζόταν στα δύο για να ξανάενωθεί σε άλλο σημείο, εκεί που χωριζόταν δημιουργούνταν νησί από όπου προέρχεται και το όνομα του χωριού. Άλλη παράδοση λέει ότι στη περιοχή του χωριού Άσσια ενώνονταν ο Πεδιαίος με τον Γιαλιά, η κόμισα της περιοχής αποφάσισε να τους χωρίσει και να φέρει τη κοίτη του ποταμού δίπλα στο χωριό, στη σημερινή του κοίτη.
Βάλντας Άνταμκους

Καριέρα

Γεννήθηκε στις 3 Νοεμβρίου του 1926. Στα νιάτα του ήταν αθλητής. Το 1948, κέρδισε χρυσό και αργυρό μετάλλιο στο στίβο στους αποκαλούμενους Ολυμπιακούς Αγώνες των Υπόδουλων Εθνών. Σπούδασε στη Γερμανία, στην οποία είχε καταφύγει με την οικογένειά του το 1944, και εγκαταστάθηκε στις ΗΠΑ το 1949. Εργάστηκε στις στρατιωτικές υπηρεσίες πληροφοριών των ΗΠΑ και ανέλαβε θέση περιφερειακού διευθυντή του United States Environmental Protection Agency το 1981. Μετά τη συνταξιοδότησή του επέστρεψε στη Λιθουανία. Είναι παντρεμένος με την Alma Adamkiene.
Στις προεδρικές εκλογές του 2003 ηττήθηκε από τον Rolandas Paksas, ο οποίος καθαιρέθηκε με απόφαση του Κοινοβουλίου, το 2004. Λίγο αργότερα, ο Αντάμκους εξελέγη Πρόεδρος. Στον α΄ γύρο, στις 13 Ιουνίου 2004) ο Άνταμκους εξασφάλισε το 30% των ψήφων και επανεξελέγη στο β΄ γύρο, στις 27 Ιουνίου 2004, με περίπου 52%. Στις 12 Ιουλίου 2004 ορκίστηκε Πρόεδρος της Λιθουανίας. Τον διαδέχθηκε το 2009 η Ντάλια Γκριμπαουσκάιτε.
Απόστολος Αλεξανδρής

Πολιτική καριέρα

Γεννήθηκε στη Λαμία και οι γονείς του ήταν πρόσφυγες που είχαν εγκατασταθεί εκεί από τη Θεσσαλία. Ο Αλεξανδρής ασχολήθηκε με τα κοινά από νεότατη ηλικία και εξελέγη ανεξάρτητος βουλευτής Καρδίτσας στις εκλογές του 1905. Εντάχθηκε στη λεγόμενη «Ομάδα των Ιαπώνων». Αργότερα προσχώρησε στο Κόμμα των Φιλελευθέρων. Στην κυβέρνηση του Ελευθερίου Βενιζέλου ανέλαβε υπουργός Εκκλησιαστικών και Δημόσιας Εκπαίδευσης, από τις 19 Οκτωβρίου 1910 ως τις 13 Ιουνίου 1912 Έπειτα ανέλαβε υπουργός Εξωτερικών, από τις 28 Νοεμβρίου 1922 ως τις 5 Νοεμβρίου 1923. και υπουργός Γεωργίας από τις 22 Δεκεμβρίου 1930 ως τις 26 Μαΐου 1932. 
Κατά τη διάρκεια της κατοχής συνέβαλε καθοριστικά στην δημιουργία και στην στελέχωση των θεσσαλικών ταγμάτων ασφαλείας. Χρημάτισε επίσης για βραχύβια θητεία υπουργός Εσωτερικών (και προσωρινός υπουργός ΤΤΤ και Εμπορικής Ναυτιλίας την ίδια περίοδο) από τις 24 ως τις 27 Ιανουαρίου 1947, Δικαιοσύνης από τις 27 Ιανουαρίου ως τις 27 Αυγούστου 1947 και Οικονομικών από τις 4 Απριλίου ως τις 4 Νοεμβρίου 1946. Τέλος, από τις 4 Νοεμβρίου 1946 ως τις 24 Ιανουαρίου 1947 υπηρέτησε ως υπουργός άνευ Χαρτοφυλακίου.
Ως το θάνατό του, τον Απρίλιο του 1961, ήταν ο τελευταίος εν ζωή πολιτικός που ήταν μέλος της κυβέρνησης Βενιζέλου του 1910.
Πάολα Σαλούτσι

Καριέρα

Η Σαλούτσι ξεκίνησε την καριέρα της από τοπικούς τηλεοπτικούς σταθμούς της Ρώμης, όπου στη συνέχεια πήγε στη ιταλική δημόσια ραδιοτηλεόραση το 1987 και άρχισε να παρουσιάζει διάφορες εκπομπές στο RAI 1 και στο RAI 2 μέχρι το 1990.
Τις χρονιές 1993 και 1994 παρουσιάσε το Φεστιβάλ τραγουδιού του Σαν Ρέμο. 
Την περιόδο 1995-96 πήγε στο Canale 5 του ομίλου της Mediaset και στη συνέχεια επεστρέψε πάλι στην RAI.
Από το 2009 έως το 2016 παρουσιάζε την εκπομπή "Pomeriggio" στον ενημερωτικό τηλεοπτικό σταθμό Sky TG 24 της συνδρομητικής πλατφόρμας Sky Italia.

Προσωπική ζωή

Η Σαλούτσι έχει κάνει δύο γάμους. Ο πρώτος γάμος διηρκήσε μόλις έναν χρόνο (1999-2000), ενώ το 2014 σε ηλικία 50 ετών παντρεύτηκε σε μυστική τελετή στην Νέα Υόρκη, τον δημοσιογράφο και συγγραφέα Γκάμπριελε Ρομανιόλι.
Φρίξος Αριστεύς

Βιογραφία

Το 1892 εισήλθε στην Ανωτάτη Σχολή Καλών Τεχνών με δασκάλους τους Βολονάκη, Προσαλέντη, Ροϊλό, Γεώργιο Βρούτο και Νικηφόρο Λύτρα. Συνέχισε τις σπουδές του στο Μόναχο στη Βαυαρική Ακαδημία Εικαστικών Τεχνών με δάσκαλο τον Νικόλαο Γύζη. Μετά από μια σύντομη παραμονή στην Ιταλία επέστρεψε το 1901 στην Ελλάδα και εγκαταστάθηκε στην Αθήνα. Το 1902 παντρεύτηκε τη Λίντα Κοέν με την οποία δεν απέκτησαν παιδιά. Έλαβε μέρος σε πολλές εκθέσεις. Η πρώτη του διάκριση ήταν στην έκθεση Εταιρείας Φιλοτέχνων (Μέγαρο Κούπα). Το 1911 εκθέτει στην Kunstverein (Κούνστφεράιν) του Μονάχου, όπου ο γερμανικός τύπος επαίνεσε ομόφωνα τα έργα του «Αφροδίτη» (κραγιόν), «Θάνατος» (ελαιογραφία), «Νύκτα» (ελαιογραφία), «Μελαγχολία» (κραγιόν). Πέραν αυτών έκανε περίπου 12 ατομικές εκθέσεις σε Αθήνα, Πάτρα, Βόλο και Θεσσαλονίκη. Συμμετείχε επίσης στην παγκόσμια έκθεση των Παρισίων το 1937. Έργα του μεταξύ άλλων είναι: «Ο Μέγας Διδάσκαλος» (κραγιόν), «Μελαγχολία» (κραγιόν), «Πνεύμα του Μπετόβεν» (κραγιόν), «Θυσία» (παστέλ), «Χρόνος» (κραγιόν), «Συννεφιά» (κραγιόν), «Αχέρων» (κραγιόν), «Πάσχα εν Ελλάδι» (ελαιογραφία), «Εκάτη» (ακουαρέλα), «Έρημος» (παστέλ-κραγιόν) και άλλα. Πέθανε σε ηλικία 73 ετών, στις 21 Απριλίου του 1952 στην Αθήνα. Ο τάφος του βρίσκεται στο Α΄ Νεκροταφείο Αθηνών.

Τεχνοτροπία

Εκτός από τη ζωγραφική, ο Αριστεύς ασχολήθηκε επίσης με τη λιθογραφία, τη γελοιογραφία και την εικονογράφηση βιβλίων ενώ δίδαξε και στη δευτεροβάθμια εκπαίδευση. Το έργο του επηρεάστηκε από το καλλιτεχνικό ρεύμα του Συμβολισμού χωρίς όμως να καταφέρει να αποκτήσει μεγάλη φήμη κυρίως λόγω του ιδιόρρυθμου χαρακτήρα του αλλά και της θεματολογίας του, η οποία ήταν σχετικά ξένη προς το ελληνικό κοινό της εποχής του με αποτέλεσμα να δεχτεί ανάμεικτες κριτικές.
Ιωάννης Γαβρίλης

Βιογραφικά στοιχεία

Γεννήθηκε στην Αθήνα το 1935. Αποφοίτησε από τη Νομική Σχολή Αθηνών το 1957, και με υποτροφία του ΙΚΥ (Ίδρυμα Κρατικών Υποτροφιών) έκανε μεταπτυχιακές σπουδές στο Ποινικό Δίκαιο στο Πανεπιστήμιο του Αμβούργου, στην τότε Δυτική Γερμανία.
Εισήλθε στον εισαγγελικό κλάδο και διήλθε όλη την υπηρεσιακή ιεραρχία μέχρι τη θέση του αντεισαγγελέα του Αρείου Πάγου. Αποχώρησε στις 30 Ιουνίου 2002 λόγω συμπλήρωσης του κατά το Σύνταγμα ανώτατου ορίου ηλικίας (67 έτη).
Από το Φεβρουάριο του 1986 ως το Φεβρουάριο του 1990, ως αντεισαγγελέας Εφετών, διετέλεσε προϊστάμενος της Εισαγγελίας Πρωτοδικών Αθηνών.
Τον Ιούλιο του 2002, μετά την παραίτηση του Πρόδρομου Ασημιάδη, διορίστηκε γενικός γραμματέας του υπουργείου Δικαιοσύνης από τον υπουργό Δικαιοσύνης Φίλιππο Πετσάλνικο. Παρέμεινε σε αυτή τη θέση ως τον Απρίλιο του 2004, οπότε αντικαταστάθηκε από τη νέα κυβέρνηση της Νέας Δημοκρατίας.
Μεμβλίαρος

Στην ελληνική μυθολογία με το όνομα Μεμβλίαρος είναι γνωστός ένας Φοίνικας, ο οποίος συνόδευσε τον Κάδμο στην αναζήτηση της αδελφής του Ευρώπης ανά τον κόσμο. Ο Κάδμος άφησε τον Μεμβλίαρο στη νήσο Θήρα ως τον αρχηγό αποικίας Φοινίκων. Αργότερα ο Μεμβλίαρος αποίκισε και το γειτονικό νησί Ανάφη, μάλλον με δική του πρωτοβουλία.
Μάχη του Δάρας

Αποτελέσματα και μετέπειτα εξελίξεις

Η νίκη δεν διήρκεσε πολύ για τη Βυζαντινή αυτοκρατορία. Ο σασσανιδικός στρατός, ενισχυμένος από Άραβες συμμάχους, νίκησε το Βελισάριο σε δύο αποφασιστικές μάχες στα 520 και 531, αναγκάζοντας το Βυζάντιο να πληρώσει βαριές αποζημιώσεις σε αντάλλαγμα για μια συνθηκολόγηση.
Ο Χοσρόης Α΄ αποπειράθηκε να καταλάβει το Δάρας δύο φορές χωρίς επιτυχία, στα 540 και 544. Εν τέλει τα κατάφερε στα 573. Η πτώση της πόλης λέγεται πως οδήγησε τον αυτοκράτορα Ιουστίνο Β' στην παραφροσύνη. Η σύζυγος του αυτοκράτορα Σοφία και ο προσωπικός του φίλος Τιβέριος Β' πήραν τη διακυβέρνηση της αυτοκρατορίας στα χέρια τους μέχρι και το θάνατο του Ιουστίνου Β' το 578. Στο μεταξύ οι Πέρσες διείσδυσαν ακόμη περισσότερο στα βυζαντινά εδάφη αλλά ο Χοσρόης Α΄ πέθανε στα 579.
Ο Μαυρίκιος νίκησε εκ νέου τους Σασσανίδες στο Δάρας το 586 και ανακατέλαβε το οχυρό, μα ο Χοσρόης Β΄ πέτυχε νέα νίκη στα 604. Αυτή τη φορά οι Πέρσες κατέστρεψαν την πόλη αλλά οι Βυζαντινοί την ξαναέκτισαν στα 628. Στα 639 την προσάρτησαν τελικά οι Άραβες.
Γκεβχερχάν Σουλτάν (κόρη του Αχμέτ Α')

Βιογραφία

Η Γκεβχερχάν Σουλτάνα γεννήθηκε το 1606 στην Κωνσταντινούπολη, κόρη του σουλτάνου Αχμέτ Α΄ και της ελληνίδας αγαπημένης του συζύγου του Κιοσέμ Σουλτάνας.Ηταν όμορφη και όπως και η αδελφή της Αϊσέ είχε καστανά μαλλιά και πράσινα μάτια. Η Γκεβχερχάν κατείχε το ρεκόρ μεταξύ των αδελφών της σε σχέση με τους Μεγάλους Βεζίρηδες, από τον αρραβώνα της με τρεις Μεγάλους Βεζίρηδες: Οκιούζ Μεχμέτ Πασά, Τοπάλ Ρετζέπ Πασά και Σιγιαβούς Πασά.
Το 1619 παντρεύτηκε πρώτα τον Μεγάλο Βεζίρη Οκιούζ Μεχμέτ Πασά και έγινε χήρα από το θάνατο του. Στο γάμο της με τον Μεχμέτ οι επισκέπτες διασκέδασαν με αιγύπτιους παίκτες σκιών. Το 1624 παντρεύτηκε τον Τοπάλ Ρετζέπ Πασά και πάλι έγινε χήρα από το θάνατο του. Μετά το θάνατο του Τοπάλ αρραβωνιάστηκε με τον Σιγιαβούς Πασά, αλλά αυτός πέθανε πριν από το γάμο. Είχε ένα γιο από τον πρώτο της σύζυγο και μια κόρη από τον δεύτερο σύζυγο της. 
Η Γκεβχερχάν Σουλτάνα πέθανε το 1660 στην Κωνσταντινούπολη σε ηλικία 52 ετών και θάφτηκε στο Μπλε Τζαμί.
Δημήτρης Φατσέας

Βιογραφικό

Η Δημήτρης Φατσέας ήταν Ελληνοαμερικανός και ήταν κατιών συγγενής του Ιωάννη Φατσέα, που υπήρξε ένα από τα ιδρυτικά μέλη του Ορφέα Σμύρνης το Σεπτέμβριο του 1890. Εμφανίστηκε στον ελληνικό στίβο το 1935 με τα χρώματα του Πανιωνίου Γ.Σ.. Το έτος αυτό αγωνίστηκε στους Βαλκανικούς Αγώνες της Κωνσταντινούπολης και κατέκτησε δύο χρυσά μετάλλια: στα 110 μ. εμπ. με 15.5 και στη σκυταλοδρομία 4x100 μ.
Άγιος Λουκάς (συνοικία Λευκωσίας)

Τοποθεσία

Στα δυτικά και βόρεια συνορεύει με το Αμπού Καβούκ και στα ανατολικά και νότια με το Γενί Τζαμί.
Χοβντ

Γεωγραφία

Βρίσκεται στην βορειοδυτική Μογγολία. Γενικά η πόλη, βρίσκεται αρκετά μακριά από την πρωτεύουσα Ουλάν Μπατόρ. Η πόλη έχει 28.601 κατά την μογγολική απογραφή πληθυσμό το 2008, γεγονός που την καθιστά ως την 7η μεγαλύτερη πόλη της Μογγολίας. Είναι η πρωτεύουσα του ομώνυμου Μογγολικού αιμάγκ Κχοβντ. Η πόλη διαθέτει αεροδρόμιο, και σε έναν κοντινό λόφο στην πόλη είναι ζωγραφισμένο το εθνόσημο της Μογγολίας. Επίσης το Χοβντ και η Δυτική Μογγολία έχουν μια ώρα διαφορά από την Ουλάν Μπατόρ. Έτσι, η Δυτική Μογγολία χρησιμοποιεί την ζώνη ώρας UTC+7 (θερινή +8), ενώ η υπόλοιπη Μογγολία χρησιμοποιεί την ζώνη ώρας UTC+8 (θερινή +9).